**GUVERNUL ROMÂNIEI**

**ORDONANȚĂ DE URGENȚĂ**

**pentru modificarea și completarea Legii nr. 121/2014 privind eficienţa energetică**

Având în vedere necesitatea de a remedia, în termen cât mai scurt, situația juridică a Ministerului Economiei, Energiei și Mediului de Afaceri, singura structură guvernamentală, la nivel național, abilitată să reprezinte statul român în relațiile bilaterale și multilaterale cu privire la politica de eficiență energetică a României, având calitatea de organism unic al autorității publice centrale cu competențe în elaborarea propunerilor de politici şi legislaţie primară și secundară în domeniul eficienţei energetice și care se află în imposibilitatea îndeplinirii acestor obligații și asigurării unui cadru funcțional în domeniul eficienței energetice, cu implicații deosebit de grave și complexe în piața internă de energie,

Luând în considerare necesitatea de a asigura un cadru legislativ coerent în scopul consolidării cadrului juridic și aprobării autorității competente în domeniul eficienței energetice, necesare în vederea îndeplinirii țintelor asumate de către România, prin Planul Național Integrat în domeniul Energiei și Schimbărilor Climatice 2021-2030, în fața Comisiei Europene,

Estimând riscul de neconformare a României termenului de notificare către Comisia Europeană a Raportului anual privind monitorizarea progresului pentru atingerea obiectivelor naționale privind eficiența energetică , conform Directivei 2012/27/UE privind eficiența energetică și Directivei (UE) 2019/944 a Parlamentului European și a Consiliului din 5 iunie 2019 privind normele comune pentru piața internă de energie electrică și de modificare a Directivei 2012/27/UE, precum și în perspectiva normelor legislative de transpunere a Directivei (UE) 2018/2002 a Parlamentului European şi a Consiliului din 11 decembrie 2018 de modificare a Directivei 2012/27/UE,

**În vederea:**

- realizării obligației Guvernului României de asigurare a funcţionalităţii şi continuităţii sistemului de autorizare a auditorilor energetici pentru industrie şi de atestare a managerilor energetici pentru industrie și pentru localități, identificat ca segment prioritar de acţiune în domeniul eficienței energetice, astfel încât să nu fie afectate drepturile categoriilor profesionale implicate în domeniul eficienței energetice, urmare a disfuncționalităților la nivelul autorităţii competente,

- asigurării necesității și oportunității de adoptare a unor măsuri de natură economico-financiară, reprezentând acțiuni esențiale pentru a atenua repercusiunile negative asupra economiei și asupra cetățenilor, prin facilitarea și ulterior absorbția instrumentelor de finanțare disponibile, de mare anvergură sau la scară mică în domeniul eficienței energetice, proces de negociere în cadrul căruia Ministerul Economiei, Energiei și Mediului de Afaceri, prin Direcția Eficiență Energetică, este implicat,

în considerarea faptului că elementele de mai sus se constituie într-o situație de urgență și extraordinară a cărei reglementare nu poate fi amânată,

**În temeiul art. 115 alin. (4) din Constituţia României, republicată,**

**Guvernul României adoptă prezenta Ordonanţă de urgenţă.**

**Art. I.** Legea nr. 121/2014 privind eficiența energetică, publicată în Monitorul Oficial al României, Partea I, nr. 574 din 1 august 2014, aprobată cu modificări și completări prin Legea nr.160/2016, cu modificările și completările ulterioare, se modifică și se completează după cum urmează:

1. **Articolul 3 se modifică și se completează după cum urmează**:

**Art.3**

**”**(1) În vederea aplicării prevederilor prezentei legi, în cadrul Ministerului Economiei, Energiei și Mediului de Afaceri funcționează Direcția Eficiență Energetică, structură pentru eficiență energetică cu atribuții, la nivelul autorității publice centrale, privind elaborarea și aprobarea politicilor şi legislaţiei primare și secundare în domeniul eficienţei energetice în industrie, aprobată prin Hotărârea de Guvern nr.44/2020 privind organizarea și funcționarea Ministerului Economiei, Energiei și Mediului de Afaceri”.

”(2) Direcția Eficiență Energetică din cadrul Ministerului Economiei, Energiei și Mediului de Afaceri se organizează şi funcţionează cu următoarele atribuții și responsabilități:

1. participă la elaborarea politicilor şi legislaţiei primare și secundare în domeniul eficienţei energetice; elaborează legislația secundară în domeniul eficienței energetice;
2. monitorizarea stadiului implementării Planului naţional de acţiune în domeniul eficienţei energetice PNAEE IV, aprobat prin Hotărârea de Guvern nr. 203/2019 şi a programelor aferente de îmbunătăţire a eficienţei energetice, la nivel naţional, precum şi a economiilor de energie rezultate în urma prestării de servicii energetice şi a altor măsuri de îmbunătăţire a eficienţei energetice;
3. elaborare și implementarea măsurilor de eficiență energetică, în vederea realizării de noi economii de energie, în perioada 1 ianuarie 2021-31 decembrie 2030, conform obiectivelor prevăzute în cadrul Planului Național Integrat pentru Energie și Schimbări Climatice;
4. elaborarea și transmiterea rapoartelor privind monitorizarea progresul înregistrat în îndeplinirea obiectivelor naționale de eficiență energetică, întocmit în conformitate cu anexa nr. 11, partea 1;
5. elaborarea, dezvoltarea și monitorizarea implementării unei Strategii integrate de eficiență energetică, la nivel național, în acord cu domeniile complementare pe care politicile de eficiență energetică le impactează, cu sprijinul și implicarea directă a tuturor segmentelor interesate;
6. cooperarea cu instituţiile abilitate la realizarea unor evaluări privind domeniul eficienței energetice și a calculului indicatorilor de eficienţă energetică la nivel naţional;
7. autorizarea auditorilor energetici din industrie şi atestarea managerilor energetici;
8. gestionarea procesului de evaluare tehnică, avizare şi monitorizare a proiectelor de investiţii în domeniul eficienţei energetice, pentru care se cere finanţare de la bugetul de stat şi din alte surse la dispoziţia Guvernului;
9. promovarea programelor de eficiență energetică la consumatori, prin acţiuni complementare, organizarea, inclusiv din surse externe, dar și de la bugetul de stat, de campanii de informare şi de motivare, de interes naţional, a consumatorilor mici de energie, inclusiv casnici, pentru a utiliza eficient energia;
10. elaborarea, din surse de la bugetul de stat sau din fonduri externe, a unor studii pentru fundamentarea programelor naţionale de eficienţă energetică şi participarea la proiecte declarate eligibile, în cadrul programelor de eficienţă energetică şi energii regenerabile, iniţiate de organisme internaţionale;
11. elaborarea cadrului legal privind aprobarea și implementare Contractului cadru de Performanță Energetică și a cadrului legal de reglementare a societăţilor de servicii energetice de tip ESCO.

**(3)** Finanțarea programelor de eficiență energetică se asigură anual, din bugetul Ministerului Economiei, Energiei și Mediului de Afaceri, din sume constituite în bugetul propriu și/sau prin atragerea unor fonduri terțe, precum și a unei contribuții de la titularii de licențe în domeniul energiei și al gazelor naturale în cazul derulării unor proiecte comune.

**(4)** Supravegherea pieţei de echipamente şi aparate pentru care există reglementări specifice privind eficienţa energetică şi proiectarea ecologică, precum și aplicarea legislației specifice, se realizează de către Ministerul Economiei, Energiei și Mediului de Afaceri.

**(5)** Sumele rămase necheltuite din bugetul Autorității Naționale de Reglementare în domeniul Energiei constituit în anul 2019, în baza prevederilor art. 2 alin. (31) și (32) din Ordonanța de urgență a Guvernului nr. 33/2007 privind organizarea și funcționarea Autorității Naționale de Reglementare în Domeniul Energiei, aprobată cu modificări și completări prin Legea nr. 160/2012, cu modificările și completările ulterioare, și transferate, până la data de 31 martie 2020, Ministerului Economiei, Energiei și Mediului de Afaceri, în temeiul Ordonanței de urgență nr. 1/2020 privind unele măsuri fiscal-bugetare și pentru modificarea și completarea unor acte normative, publicat în Monitorul Oficial nr. 11 din 9 ianuarie 2020 sunt destinate îndeplinirii următoarelor obiective, prin următoarele activități multianuale desfășurate de către Ministerul Economiei, Energiei și Mediului de Afaceri, respectiv Direcția Eficiență Energetică:

1. monitorizare a stadiului implementării și continuității măsurilor de creștere a eficienței energetice prevăzute în cadrul Planului naţional de acţiune în domeniul eficienţei energetice PNAEE IV, aprobat prin Hotărârea de Guvern nr. 203/2019, respectiv în cadrul Planului Național Integrat pentru Energie și Schimbări Climatice, în vederea raportării integrate în conformitate cu prevederile art.21 și art.27 din Regulamentul (UE) 2018/1999 privind guvernanța energetică;
2. monitorizare și implementare a programelor de îmbunătăţire a eficienţei energetice, la nivel naţional;
3. finanțarea proiectelor de eficiență energetică și producerea de energie din surse regenerabile, în cadrul fondurilor specializate pentru finanțarea proiectelor de eficiență energetică sau a proiectelor de producere de energie din surse regenerabile, gestionate la nivelul Ministerului Economiei, Energiei și Mediului de Afaceri, prin Direcția Eficiență Energetică;
4. promovarea programelor de eficiență energetică la consumatori, organizarea de campanii de informare şi de motivare de interes naţional a consumatorilor de energie, inclusiv casnici, pentru a utiliza eficient energia;
5. cheltuieli curente pentru consolidarea activității Direcției Eficiență Energetică, anume dezvoltării și susținerii operațiunilor specifice de eficiență energetică.”

**(6)** Autorizarea persoanelor fizice, persoanelor fizice autorizate sau a persoanelor juridice care efectuează audituri energetice industriale sau de procese de consum energetic din categoriile electroenergetic, termoenergetic sau complex, se realizează de către Ministerului Economiei, Energiei și Mediului de Afaceri, prin Direcția Eficiență Energetică, cu suportul logistic al Centrului de Pregătire pentru Personalul din Industrie - Bușteni, respectiv implicarea asociațiilor profesionale ale auditorilor și managerilor energetici din România cu notorietate dovedită prin acţiuni desfăşurate în sectorul eficienţei energetice.

**(7)** Atestarea managerilor energetici pentru industrie, a managerilor energetici pentru localităţi şi atestarea societăţilor prestatoare de servicii energetice se realizează de către Ministerului Economiei, Energiei și Mediului de Afaceri prin Direcția Eficiență Energetică, cu suportul logistic al Centrului de Pregătire pentru Personalul din Industrie - Bușteni, respectiv implicarea asociațiilor profesionale ale auditorilor și managerilor energetici din România cu notorietate dovedită prin acţiuni desfăşurate în sectorul eficienţei energetice.

(8) Procedurile specifice pentru autorizarea auditorilor energetici pentru industrie și procese, persoane fizice, persoane fizice autorizate şi persoane juridice, atestarea societăților prestatoare de servicii energetice și atestarea managerilor energetici pentru industrie, respectiv pentru localităţi se aprobă prin ordin al ministrului economiei, energiei și mediului de afaceri, la propunerea Direcției Eficiență Energetică.

(9) Tarifelele pentru autorizarea auditorilor energetici persoane fizice, persoane fizice autorizate sau persoane juridice, pentru prelungirea valabilității autorizației existente, pentru eliberarea duplicatului autorizației de auditor energetic sau al deciziei de prelungire a autorizației de auditor energetic se stabilesc prin ordin al ministrului economiei, energiei și mediului de afaceri, la propunerea Direcției Eficiență Energetică.

(10) Tarifele pentru atestarea managerilor energetici și a societăților prestatoare de servicii , pentru prelungirea valabilității atestatelor existente, eliberare a duplicatelor atestatelor existente sau a deciziilor de prelungire a atestatelor existente de manageri energetici și societăți prestatoare de servicii se stabilesc prin ordin al ministrului economiei, energiei și mediului de afaceri, la propunerea Direcției Eficiență Energetică.

(11) Sumele reprezentând contravaloarea tarifelor prevăzute la alin. (9) și (10) se încasează de către Ministerul Economiei, Energiei și Mediului de Afaceri, prin Centrul de Pregătire pentru Personalul din Industrie – Bușteni.

(12) Sumele reprezentând contravaloarea tarifelor prevăzute la alin. (9) și (10)se utilizează, în procent de 80%, pentru acoperirea cheltuielilor necesare în realizarea activităților prevăzute la alin. (6) și (7), inclusiv suportul logistic și de resurse umane al CPPI.

 (13) Sumele reprezentând contravaloarea tarifelor prevăzute la alin. (9) și (10) se utilizează, în procent de 20%, pentru acoperirea cheltuielilor necesare activităților CPPI de întreținere și uzură, aferente acțiunilor prevăzute la alin. (6) și (7).

**2. După articolul 3 se introduce un nou articol, articolul 31, care va avea următorul cuprins:**

” Guvernul României, la inițiativa ministerului de resort în domeniul protecției sociale, reglementează statutul și regimul juridic al consumatorului vulnerabil, precum și modalitatea de finanțare a acestuia în condițiile Directivei (UE) 2019/944 a Parlamentului European și a Consiliului din 5 iunie 2019 privind normele comune pentru piața internă de energie electrică și de modificare a Directivei 2012/27/UE.”

1. **La articolul 6 alineatul (16), litera a) se modifică și va avea următorul cuprins:**

”a) Ministerul Lucrărilor Publice, Dezvoltării și Administrației colaborează cu Ministerului Economiei, Energiei și Mediului de Afaceri prin Direcția Eficiență Energetică, cu universităţi tehnice şi de arhitectură din România, precum şi institute de cercetare şi de proiectare, în vederea furnizării de către acestea a datelor şi informaţiilor pe care le deţin în domeniul eficienţei energetice.”

**4. La** A**rticolul 8 alin. (41), litera e) se modifică și va avea următorul cuprins:**

**“e)** monitorizarea se realizează de către Ministerul Economiei, Energiei și Mediului de Afaceri prin Direcția Eficiență Energetică, conform prevederilor art. 3 alin. (2) și propune măsuri adecvate, în situația în care constată că progresele sunt nesatisfăcătoare;”

**5. La articolul 8, alineatul (8) se modifică și va avea următorul cupins:**

**“(8)** Direcția Eficiență Energetică din cadrul Ministerului Economiei, Energiei și Mediului de Afaceri monitorizează realizarea economiilor de energie și întocmește un raport anual, pentru anul anterior, pe baza rapoartelor primite de la instituțiile implicate în implementarea prezentei legi. Raportul este publicat anual pe pagina electronică a Ministerului Economiei, Energiei și Mediului de Afaceri, domeniul Energie până la data de 1 septembrie a anului respectiv.”

**6. La articolul 8, alineatul (81) se abrogă.**

**7. După articolul 8 se introduce un nou articol, articolul 81, și va avea următorul cuprins:**

**” (1)** În scopul identificării consumatorilor de energie persoane juridice care au obligația raportării conform legii, operatorii licențiați de energie electrică și de gaze naturale, respectiv furnizorii de carburanți vor transmite către Direcția Eficiență Energetică din cadru MEEMA consumul operatorilor economici, respectiv autorităților și instituțiilor publice, aflate în conturul energetic comercial al operatorilor de rețele electricitate și/sau gaz naturale, respectiv deservite de furnizorii de carburanți care depășește 100 tep.

**(2)** Forma și modalitate de transmitere se reglementează prin ordin al ministrului economiei, energiei și mediului de afaceri.**”**

**8**. **La articolul 9, litera c) de la alineatul (1),** **alineatele (3), (4), (7), (11) și (13) se modifică și vor avea următorul cuprins:**

**” (...) c)** să numească un manager energetic, atestat de Direcția Eficiență Energetică din cadrul Ministerului Economiei, Energiei și Mediului de Afaceri, conform legislaţiei în vigoare, să încheie un contract de management energetic cu o persoană fizică atestată de Direcția Eficiență Energetică, care are statut de persoană fizică autorizată sau persoană juridică prestatoare de servicii energetice, atestată în condiţiile legii.”

 **”(3)** Programele de îmbunătățire a eficienței energetice prevăzute la alin.(1) lit. (b):

1. se elaborează în conformitate cu modelul aprobat de Direcția Eficiență Energetică din cadrul Ministerului Economiei, Energiei și Mediului de Afaceri, prin ordin al ministrului economiei, energiei și mediului de afaceri;
2. se transmit Direcției Eficiență Energetică din cadrul Ministerului Economiei, Energiei și Mediului de Afaceri până la 30 septembrie a anului în care au fost elaborate.”

 ”(**4)** Operatorii economici care folosesc o cantitate de energie mai mare de 1.000 tone echivalent petrol pe an completează şi transmit Direcției Eficiență Energetică, din cadrul Ministerului Economiei, Energiei și Mediului de Afaceri, până la 30 iunie a fiecărui an, declaraţia de consum total anual de energie şi chestionarul de analiză energetică a consumatorului de energie.”

**”(7)** Operatorii economici care folosesc o cantitate de energie mai mică de 1.000 tone echivalent petrol pe an completează şi transmit Direcției Eficiență Energetică, până la data de 30 iunie a fiecărui an, declaraţia de consum total anual de energie”

**”(11**) În vederea asigurării calității auditurilor energetice pentru clienții finali, Direcția Eficiență Energetică din cadrul Ministerului Economiei, Energiei și Mediului de Afaceri emite criteriile minime pentru auditurile energetice în baza cerințelor prevăzute în anexa [nr. 4](https://lege5.ro/Gratuit/gqydcobtga/legea-nr-121-2014-privind-eficienta-energetica?pid=68227527&d=2020-05-12#p-68227527), precum și un regulament privind atestarea managerilor energetici și a societăților prestatoare de servicii energetice, precum și autorizarea auditorilor energetici, cu excepția auditorilor energetici pentru clădiri, aprobate prin ordin al ministrului economiei, energiei și mediului de afaceri”.

**”(13)** Direcția Eficiență Energetică din cadrul Ministerului Economiei, Energiei și Mediului de Afaceri încurajează programele de formare pentru calificarea auditorilor energetici, vizând asigurarea unui număr suficient de experţi disponibili.”

**9**. **La articolul 9, alineatul (22) se modifică și va avea următorul cuprins:**

”(22) Programele de îmbunătăţire a eficienţei energetice prevăzute la alin. (20) şi alin. (21) lit. a) se elaborează în conformitate cu modelul aprobat de Direcția Eficiență Energetică din cadrul Ministerului Economiei, Energiei și Mediului de Afaceri şi se transmit acestuia până la 30 septembrie a anului în care au fost elaborate, cu excepția celor transmise până în anul 2020 inclusiv, care se elaborează în forma aprobată de către Autoritatea Națională de Reglementare în domeniul Energiei.”

**10**. **La articolul 13, alineatul (1) se modifică și va avea următorul cuprins**:

”(1) Direcția Eficiență Energetică din cadrul Ministerului Economiei,Energiei și Mediului de Afaceri coordonează elaborarea programelor de informare și de motivare a consumatorilor de energie, inclusiv casnici, pentru a utiliza eficient energia.”

**11. La articolul 16, alineatele (1) și (2) se modifică și vor avea următorul cuprins:**

”(1) Direcția Eficiență Energetică din cadrul Ministerului Economiei, Energiei și Mediului de Afaceri monitorizează modul în care informațiile privind mecanismele de eficiență energetică, financiare și juridice sunt transparente și diseminate pe scară largă și în mod activ tuturor actorilor relevanți de pe piață.

(2) Direcția Eficiență Energetică din cadrul Ministerului Economiei, Energiei și Mediului de Afaceri, în colaborare cu alte autorități publice centrale, asigură informarea și implicarea instituțiilor financiar-bancare, pentru stimularea finanțării programelor de eficiență energetică.”

**12. La articolul 17, alineatele (1) și (2) se modifică și vor avea următorul cuprins:**

”(1) Ministerul Economiei, Energie și Mediului de Afaceri, în colaborare cu celelalte autorităţi competente, promovează dezvoltarea pieţei serviciilor energetice şi reglementează accesul la aceasta, prin:

a) diseminarea de informaţii clare şi uşor accesibile privind:

(i)contractele disponibile de servicii energetice şi clauzele care trebuie incluse în aceste contracte, conform anexei nr. 10, pentru a se garanta economiile de energie şi drepturile consumatorilor finali;

(ii) instrumentele financiare, stimulentele, granturile, facilitarea împrumuturilor de la instituţiile financiar-bancare, după caz, menite să susţină proiectele de eficienţă energetică şi activitatea societăţilor de servicii energetice de tip ESCO;

b) încurajarea utilizării sistemului de etichetare de calitate, inclusiv de către asociaţii profesionale;

c) punerea la dispoziţia publicului prin publicarea pe pagina proprie de internet şi actualizarea permanentă a listei cu furnizorii disponibili de servicii energetice care sunt calificaţi şi/sau certificaţi şi a calificărilor şi/sau a certificărilor acestora sau utilizarea unei interfeţe cu ajutorul căreia furnizorii de servicii energetice să poată furniza informaţii;

d) sprijinirea sectorului public în ceea ce priveşte solicitarea de oferte de servicii energetice, prin furnizarea de informaţii privind cele mai bune practici pentru contractele de performanţă energetică,

e) realizarea analizei calitative, împreună cu autorităţile competente, privind evoluţiile actuale şi viitoare ale pieţei serviciilor energetice, conform obiectivelor prevăzute în Planul Național Integrat în domeniul Energiei și Schimbărilor Climatice și continuității obiectivelor Planului Naţional de Acţiune pentru Eficienţă Energetică.

(2) Direcția Eficiență Energetică din cadrul Ministerului Economiei, Energie și Mediului de Afaceri şi autorităţile competente sprijină funcţionarea adecvată a pieţei de servicii energetice, după caz, prin:

a) identificarea şi publicarea punctului/punctelor de contact de unde consumatorii finali pot obţine informaţiile menţionate la alin. (1);

b) adoptarea de măsuri vizând eliminarea barierelor legislative care împiedică încheierea de contracte de performanţă energetică şi adoptarea altor modele de servicii de eficienţă energetică în vederea identificării şi/sau punerii în aplicare a măsurilor destinate economisirii de energie;

c) tratarea reclamaţiilor şi soluţionarea extrajudiciară a litigiilor privind probleme din domeniul eficienței energetice, conform competențelor cuprinse în Regulamentul de organizare și funcționare al Direcției Eficiență Energetică.

**13. La articolul 17 alineatul (2) litera d) se abrogă.**

**14. La articolul 18 alineatul (1) litera. j) se abrogă.**

**15. La articolul 18 alin. (1) după litera (r) se introduce o nouă literă, litera s) și va avea următorul cuprins:**

“s) nerespectarea de către operatorii licențiați de energie electrică și de gaze naturale, respectiv furnizorii de carburanți, a cerințelor prevăzute la articolul 81. “

**16. La articolul 18 alin. (2) litera a) se modifică și va avea următorul cuprins:**

„a) contravenţiile prevăzute la alin. (1) lit. a), cu amendă de la 1.000 lei la 2.000 lei.”

**17. La articolul 18 alin. (2) se introduce o nouă literă, litera j) și va avea următorul cuprins:**

“j) contravenția prevăzute la alin. (1) lit. s), cu amendă de la 15.000 lei la 30.000 lei;“

**18. La Articolul 18 alin. (3) se modifică și se completează și va avea următorul cuprins:**

“a) Constatarea contravenţiilor şi aplicarea sancţiunilor prevăzute la alin. (1) lit. a), b), c), d), e), f), g), h), i), j), s) se realizează de către personalul împuternicit de Ministerul Economiei, Energiei și Mediului de Afaceri, prin procedura stabilită prin ordin al ministrului economiei, energiei și mediului de afaceri.”

“b) Constatarea contravenţiilor şi aplicarea sancţiunilor prevăzute la alin. (1) lit. k), l), m), n), o), p), q) și r) se realizează de către personalul împuternicit din cadrul ANRE.”

 **PRIM-MINISTRU**

**Ludovic ORBAN**